open-index/open-wikipedia-markdown huggingface dataset:
תחנת קרופוטקינסקאיה

**תחנת קרופוטקינסקאיה** (ברוסית: **Кропоткинская**) היא תחנת הרכבת התחתית של מוסקבה בקו סוקולניצ'סקאיה.

התחנה ממוקמת ברובע חמובניקי, ליד קתדרלת ישו המושיע.

תחנת קרופוטקינסקאיה נפתחה ב-15 במאי 1935, כחלק מהקטע הראשון במטרו של מוסקבה.

בעתיד התחנה תהיה קשורה במעבר עם תחנת וולחונקה של קו קלינינסקו-סולנצבסקאיה .

## קישורים חיצוניים

## הערות שוליים

קרופוטקינסקאיה
לוגנץ דורט

**לוגנץ "לו" דורט** (באנגלית: **Luguentz "Lu" Dort**; נולד ב-19 באפריל 1999) הוא כדורסלן קנדי, שמשחק בקבוצת אוקלהומה סיטי ת'אנדר מליגת ה-NBA, בעמדות הקלע והסמול פורוורד. נודע בעיקר בשל כישוריו ההגנתיים.

## קריירת תיכונים ומכללות
דורט נולד בעיר מונטריאול שבקוויבק, קנדה, להורים שמוצאם בהאיטי, ובגיל 15 עבר ללמוד בג'קסונוויל שבפלורידה. בתור אחד משחקני התיכונים המצטיינים בארצות הברית, הוזמן בשנת 2017 להשתתף במשחק נייקי הופ סאמיט.

בשנת 2018 החל ללמוד באוניברסיטת המדינה של אריזונה. בעונתו היחידה בקבוצת הכדורסל של האוניברסיטה נבחר לחמישיית ההגנה של "מחוז Pac-12", ורשם ממוצעים של 16.1 נקודות, 4.3 ריבאונדים, 2.3 אסיסטים ו-1.5 חטיפות למשחק.

## קריירת משחק מקצועית
לאחר שלא נבחר על ידי אף קבוצה בדראפט ה-NBA 2019, חתם דורט על "חוזה כפול" בקבוצת אוקלהומה סיטי ת'אנדר, במסגרתו שיחק לסירוגין גם בקבוצת הבת של הת'אנדר מליגת הפיתוח של ה-NBA – אוקלהומה סיטי בלו. במהלך עונת הרוקי שלו זכה למקום קבוע בחמישיית הקבוצה, ולקראת סיומה הומר חוזהו לחוזה NBA סטנדרטי ל-4 עונות. ב-3 באפריל 2021 קלע דורט שיא קריירה של 42 נקודות בהפסד הת'אנדר ליוטה ג'אז. 

בשנת 2022 חתם על חוזה של 5 שנים עם הת׳אנדר. 

## סטטיסטיקה
### בעונה הסדירה של ה-NBA

#### פלייאוף

## קישורים חיצוניים

## הערות שוליים

קטגוריה:כדורסלנים קנדים
קטגוריה:מונטריאול: אישים
קטגוריה:כדורסלני אוניברסיטת המדינה של אריזונה
קטגוריה:שחקני NBA שלא נבחרו בדראפט
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:קנדים ממוצא האיטי
קטגוריה:קנדים שנולדו ב-1999
טס דיילי

**טס דיילי** (באנגלית: **Tess Daly**; נולדה ב-29 במרץ 1969) היא מנחת טלוויזיה בריטית.

## ביוגרפיה
דיילי נולדה לזוג הורים שעבדו במפעל לטקסטיל ולה אחות צעירה. היא התגלתה כדוגמנית במנצ'סטר ועבדה בתחום בפריז, לונדון וגם במזרח הרחוק.

היא הופיעה בקליפים לשירים "Serious" ו-"Violence of Summer" של להקת דוראן דוראן.

ב-2003 החליפה את אולריקה ג'ונסון בהנחיית התוכנית "Home on Their Own" במסגרתה מבצעים שינויים בבתים לפי רצונותיהם של ילדים כיצד הבית ייראה בזמן שההורים בחופשה.

ב-2004 החלה להנחות את תוכנית הריקודים הפופולרית "Strictly Come Dancing" שלה גרסאות רבות מרחבי העולם וביניהן רוקדים עם כוכבים בישראל.

בין 2006–2007 הנחתה את תוכנית המציאות "Just the Two of Us" במסגרתה זוגות המורכבים מזמר מקצועי וידוען שאינו זמר מתחרים ביניהם בשירה.

ב-2011 יצא ספר שכתבה "The Camera Never Lies".

ב-2003 התחתנה עם מגיש הטלוויזיה ורנון קיי.

## קישורים חיצוניים

קטגוריה:מנחות טלוויזיה בריטיות
קטגוריה:דוגמניות אנגליות
קטגוריה:מנחי טלוויזיה בריטים
קטגוריה:דוגמנים בריטים
קטגוריה:בריטיות שנולדו ב-1969
קטגוריה:אנגלים שנולדו ב-1969
הדיוויזיה ה-291 (ורמאכט)

**הדיוויזיה ה-291** (בגרמנית: **291. Infanterie-Division**) הייתה דיוויזיית חי"ר של הוורמאכט אשר לחמה במלחמת העולם השנייה.

## היסטוריה
הדיוויזיה הוקמה באינסטרבורג באזור האימונים הצבאיים של אריס (דרום-מזרחית לקניגסברג, פרוסיה המזרחית) בפברואר 1940 כחלק מהגל השמיני.

הדיוויזיה השתתפה בהתקפה על צרפת אך לא מילאה שם שום תפקיד משמעותי. במהלך הרחבת ה-Heer בסתיו החטיבה איבדה 3 גדודי חיל רגלים (I / 504th, I / 505th ו-I / 506th) ואחד של ארטילריה (III / 291st) לטובת הדיוויזיה ה-306, אך יחידות אלו הוחלפו לפני שהדיוויזיה צורפה בתחילת 1941 לקבוצת ארמיות צפון כעתודת הארמייה ה-18. הדיוויזיה הצליחה להתקדם 44 קילומטרים ב-34 השעות הראשונות של המערכה במדינות הבלטיות, אך לאחר שקיבלה את משימת טיהור החוף הבלטי, היא נבלמה זמנית בבסיס הצי של ליבאו שם הדפו הנחתים הסובייטים ודיוויזיית הרובאים ה-67 את ניסיונם הראשון לכבוש את העיירה ב-25 ביוני. רק לאחר ארבעה ימים של לחימה בשטח בנוי כבשה הדיוויזיה את העיירה והמשיכה להתקדם במעלה החוף הבלטי לפני שהגיעו לריגה שכבר הותקפה מהמזרח על ידי פיליפ קלפל, מפקד הדיוויזיה ה-1 במהלך היום.

לאחר שסייעה באבטחת אסטוניה בחודשים יולי ואוגוסט, הדיוויזיה נפרסה באגף הימני של הקורפוס ה-38 סביב ראש הגשר באורניאנבאום בתחילת ספטמבר ופרצה את קו ההגנה הראשון של ברית המועצות סביב לנינגרד בפופשה לפני שפנתה צפונה וכבשה את פטרהוף על הכביש בחוף מפרץ פינלנד. לאחר הצלחה זו, החזית התמקמה בעמדות סטטיות שהשתנו מעט מאוד במשך כמעט שנתיים, אך באמצע אוקטובר הוסטה הדיוויזיה לחזית הארמייה ה-18 לאורך נהר וולכוב כדי להתנגד למאמצי הרוסים לפרוץ ללנינגרד הנצורה.

הדיוויזיה הורחקה לבסוף מהחזית בסוף דצמבר, אך נותרה במנוחה של רק כמה ימים לפני שארמיית ההלם השנייה של אנדריי ולסוב פתחה במתקפה עצומה בתחילת ינואר, שכוונה לקו הדק בין הדיוויזיות ה-61 וה-21. רגימנט הרגלים ה-505, תחת אוברסט לוהמייר נשלח לאטום את הפרצה, אך זו הייתה רק שאלה של זמן עד שתבוצע פריצה נוספת במקום אחר. "עניין של זמן" היה עשרה ימים, פריצת הדרך הייתה מעט דרומה, והייתה זו שוב הדיוויזיה ה-291 שעמדה בדרכם, אך למרות מזג האוויר הנורא, אנשיה עמדו איתנים מספיק בשביל שכוחות המשטרה והדיוויזיה ה-58 ינתקו את החדירה הרוסית, אם כי הלחימה בכיס נמשכה עד סוף יוני. לאחר שהביסו את חדירת ארמיית ההלם השנייה לחזית מעל נהר וולכוב, ולמרות חידוש ההתקפה על ידי הרוסים בגזרה אחרת, רק מצפון לעמדותיהם, הם הוחזקו בגזרה השקטה יחסית מצפון לנובגורוד עד ינואר 1943, אז הועברו לגזרת הקורפוס ה-59 בתחום הגזרה בין קבוצת ארמיות צפון וקבוצת ארמיות מרכז. במהלך החורף נשארה הדיוויזיה בעמדות הגנה סביב קורוטסן, ובפברואר כמעט הושמדה על ידי צבא הטנקים סמוך לשפטובקה. בחודש יוני הועברה הדיוויזיה תחת פיקוד ארמיית הפאנצר הרביעית כחלק מהקורפוס ה-42 בדרום-מזרח פולין (גם השתתפה בלחימה בתוך קלחת הובה). הדיוויזיה לחמה כחלק מהקורפוס ה-42 במהלך מבצע ויסלה-אודר עד שהושמדה על ידי החזית האוקראינית הראשונה ליד צ'נסטוכובה באמצע ינואר 1945. חלק משרידי הדיוויזיה צורפו לדיוויזיה ה-6, והשאר צורפו לדיוויזיה ה-17.

## מפקדים
* קורט הרצוג, 7 בפברואר 1940 - 10 ביוני 1942
* ורנר גוריץ, 10 ביוני 1942 - 15 בינואר 1944
* אוסקר אקהולט, 15 בינואר - 10 ביולי 1944
* ארתור פינגר, 10 ביולי 1944 - 27 בינואר 1945

## קישורים חיצוניים

* הדיוויזיה ה-291 באתר lexikon-der-wehrmacht 

## הערות שוליים

291
דרמוט מלרוני

**דרמוט מלרוני** (באנגלית: **Dermot Mulroney**; נולד ב-31 באוקטובר 1963) הוא שחקן אמריקאי.

## ביוגרפיה
מלרוני נולד באלכסנדריה שבווירג'יניה להורים ילידי איווה, יש לו שני אחים גדולים, אח צעיר ואחות צעירה, הוא למד תקשורת באוניברסיטת נורת'ווסטרן והיה חבר באחוות סטודנטים. הוא עבר להוליווד והחל לנסות את מזלו בתחום המשחק, בסוף שנות השמונים החל להופיע במספר פרקים של סדרות טלוויזיה, הופעתו הקולנועית הראשונה הייתה בסרט "Sunset", לצד ברוס ויליס.

ב-1994 שיחק במערבון האימה "Silent Tongue", ב-1995 שיחק את רובן גטס בסרט ״copycat” ב-1997 שיחק את ידידה של ג'וליה רוברטס בו היא מאוהבת בסרט "החתונה של החבר שלי". ב-2002 שיחק בסרט "אודות שמידט" את חתנו של וורן שמידט,  ב-2003 שיחק את גאווין מיטשל בסדרה ״חברים״, ב-2005 גילם את נער הליווי בסרט "הדייט שלי לחתונה" ושיחק בסרט "עד שהמשפחה תפריד בינינו".

בשנת 2012 שיחק את ראסל בסדרה הקומית ״new girl”. ב-2013 שיחק את ג׳ף בסדרה “enlightened”.

בשנת 2015 שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית. בשנת 2016 שיחק את שון פירס בסדרה ״shameless”.

השתתף בסרט מלך הכיתה לצידם של ג'ק בלאק וג'יימס מרסדן.

בשנת 2019 שיחק במותחן הפשע "משלוח מסוכן" בכיכובה של אולגה קורילנקו.

בשנת 2021 גילם את הדמות הגברית הראשית בקומדיה הרומנטית "כריסמס מבוטל". 

בשנת 2022 שיחק בסרט האימה העל-טבעי "אמא" בהפקתו של סם ריימי; בהמשך, כיכב בתפקיד הראשי במותחן הריגול "משחק הסוכן" ובסרט הפעולה "Section Eight".  

בשנת 2023 גילם את דמותו של המרגל רוברט קלייטון איימס בסדרה "רוחות ביירות" פרי יצירתם של ליאור רז ואבי יששכרוף עבור רשת שואוטיים. באותה שנה גילם את מאמן הכדורסל קית' דמברוט (אנ') בסרט הדרמה הביוגרפי "*Shooting Stars*" על התחלת הקריירה של הכדורסלן לברון ג'יימס. בהמשך, שיחק וגילם את הבלש ויין ביילי בסרט האימה "צעקה 6" בבימוים של מאט בטינלי-אולפין ו, לפי תסריט מאת ג'יימס ונדרבילט ו. שיחק גם במותחן הפעולה "חסר רחמים", בקומדיה הרומנטית "רק לא אתה", בסרט "ההר שבינינו" ובמותחן הפשע "The Dirty South". 

בשנת 2024 גילם את אלן רוזנר במותחן הפעולה "Guns & Moses" ושיחק במותחן הפשע "שכנים לרצח" (אנ'). באותה שנה החל לגלם את המפקד דום פסקל בסדרת הטלוויזיה "שיקגו FIRE".

בשנת 2025 החל לשחק בסדרת הדרמה והמסתורין "נשות הציד" (אנ') בנטפליקס. שיחק גם בסרט האימה "Night Patrol" בתור סרג'.

## קישורים חיצוניים

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:שחקני קולנוע וטלוויזיה אמריקאים
קטגוריה:צ'לנים אמריקאים
קטגוריה:בוגרי אוניברסיטת נורת'ווסטרן
קטגוריה:אמריקאים ממוצא גרמני
קטגוריה:אמריקאים שנולדו ב-1963
Black Swan

"**Black Swan**" (בעברית: "**ברבור שחור**") הוא סינגל של להקת הבנים הדרום קוריאנית BTS, שפורסם ב-17 בינואר 2020 כסינגל מוביל, כמה ימים לפני פרסום אלבום האולפן הרביעי שלהם, Map of the Soul: 7.

## רקע וכתיבה
השיר נכתב על ידי חבר הלהקה RM, יחד עם אוגוסט ריגו, וניס נאנט, קלייד קלי וקאנג היו ג'ונג-וון, שהיה אחראי גם על ההפקה. השיר מתאפיין בסגנון אימו ראפ, קלאוד ראפ ומוזיקת טראפ. נושא השיר הוא פחדם של האומנים מאובדן תשוקתם ואהבתם למוזיקה, ובכך הוא יוצא דופן יחסית לשאר שירי הלהקה, משום שהוא מביע נושאים מלנכוליים יותר כמו חרדה, מוות ואובדן.

## וידאו קליפ
שני קליפים, שניהם בהשראת הסרט ברבור שחור, בוימו לשיר. הווידאו הראשון פורסם במקביל לפרסום השיר, וכלל מופע מחול פרשני של להקת המחול המודרני הסלובנית MN Dance Company. הקליפ השני הוסרט בתיאטרון של לוס אנג'לס ופורסם במפתיע ב-4 במרץ 2020. הוא מתאר את חברי הלהקה רוקדים על במת תיאטרון ריקה וחשוכה תוך שמלווה אותם צל מסתורי.

### הקליפ הראשון
הקליפ הראשון, שפורסם יחד עם השיר, כלל מופע מחול מודרני של הלהקה הסלובנית MN Dance Company. הסרטון אורך כחמש וחצי דקות. בתחילתו מופיע ציטוט של מרתה גרהם, רקדנית וכוריאוגרפית:

ציטוט זה מבטא את המסר של השיר - חרדתם של חברי הלהקה מפני אובדן התשוקה והאהבה שלהם אל המוזיקה. חברי הלהקה רומזים לציטוט במשפטים מתוך השיר.

בווידאו, המוסרט בקניון נטוש, רוקדים שבעה רקדנים, מתוכם שישה בלבוש מלא, שחור, והרקדן המרכזי שפלג גופו העליון ערום. הרקדן המרכזי מנסה להימלט מתוך כלוב שסורגיו הם קרני אור, אך ששת הרקדנים האחרים מושכים אותו פנימה. בסופו של דבר הוא יוצא מהכלוב, מתרומם ועף.

### הקליפ השני
הקליפ השני, הרשמי, פורסם ללא הודעה מוקדמת ב-4 במרץ 2020. הוא הוסרט בתיאטרון העתיק של לוס אנג'לס, ומתאר את חברי הלהקה רוקדים בכוריאוגרפיה מורכבת על במת תיאטרון גדולה, חשוכה וריקה. תוך כדי ריקוד הם פוגשים את הצללים או ההשתקפויות שלהם, ובגדיהם משנים את צבעם והופכים מלבנים לשחורים. בהודעה לעיתונות הסבירה חברת התקליטים שלהם, ביג היט אנטרטיינמנט, שבשיר הזה מבקשים חברי הלהקה "לצלול עמוק אל תוך האני הפנימי שלהם כאמנים ולהתמודד עם הצללים שהסתירו בעבר".

## מיקומי שיא

## קישורים חיצוניים

## הערות שוליים

קטגוריה:שירי BTS
קטגוריה:שירים באנגלית
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:שירים שהופקו על ידי פידוג
קטגוריה:שירים על בעלי כנף
קטגוריה:שירים על מוזיקה
קטגוריה:בלדות משנות ה-2020
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במלזיה
יחסי ארמניה – קוריאה הדרומית

**יחסי ארמניה–קוריאה הדרומית** הם היחסים הדו-צדדיים בין ארמניה וקוריאה הדרומית.

## סקירה כללית
שתי המדינות כוננו יחסים דיפלומטיים ב-21 בפברואר 1992. ב-6 בנובמבר 2005 נחתם בירוואן הסכם על התייעצויות בין משרד החוץ של ארמניה ומשרד החוץ והמסחר של קוריאה הדרומית. ב-23 בפברואר 2012 נחתם בסיאול הסכם על ויתור הדדי של חובת הוויזה לבעלי דרכונים דיפלומטיים רשמיים בין שתי המדינות. ב-4 ביולי 2014 נחתם בסיאול הסכם על שיתוף פעולה בתחומי התרבות, הספורט והחינוך בין שתי המדינות. ב-19 באוקטובר 2018 נחתם בירוואן הסכם להגנה קידום הדדי של השקעות בין שתי המדינות. כ-297 אזרחים דרום קוריאנים התגוררו ברפובליקת ארמניה בשנת 2019.

## יחסי סחר
בשנת 2018 הסתכם הסחר בין המדינות ב-35.4365 מיליון דולר, כאשר היבוא מקוריאה הדרומית לארמניה הסתכם ב-35.0789 מיליון דולר, וכלל בעיקר טקסטיל, כלי רכב ואלקטרוניקה, ואילו היצוא מארמניה לקוריאה הדרומית הסתכם ב-357,600 דולר, וכלל בעיקר מזון לבעלי חיים, מינרלים וגומי.

## נציגויות דיפלומטיות
* ארמניה מיוצגת בקוריאה הדרומית באמצעות שגרירותה בטוקיו, יפן, ובנוסף מחזיקה קונסוליית כבוד בסיאול.
* קוריאה הדרומית מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארמניה – קוריאה הצפונית

**יחסי ארמניה–קוריאה הצפונית** הם היחסים הדו-צדדיים בין ארמניה וקוריאה הצפונית.

## סקירה כללית
שתי המדינות כוננו יחסים דיפלומטיים ב-21 בפברואר 1992. היחסים בין המדינות לא התרחבו בגלל מחאת ארמניה על הפרות רבות של זכויות האדם בקוריאה הצפונית, תוכנית הנשק הגרעיני והטיפול הקשה באוכלוסיית קוריאה הצפונית. כמה הסכמים לשיתוף פעולה בין המדינות נחתמו במשך השנים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי נורווגיה – קוריאה הצפונית

**יחסי נורווגיה–קוריאה הצפונית** הם יחסי החוץ בין נורווגיה לרפובליקה העממית הדמוקרטית של קוריאה (DPRK), הידועה בכינויה קוריאה הצפונית. אף אחת מהמדינות אינה מקיימת שגרירות במדינה האחרת, אם כי בעבר הייתה לצפון קוריאה שגרירות בבירת נורווגיה, אוסלו.

## היסטוריה
כחברה באומות המאוחדות (ועם הפוליטיקאי הנורווגי טריגווה לי שכיהן כהמזכיר הכללי של האומות המאוחדות) ובעלת ברית קרובה של ארצות הברית באמצעות השתתפותה בארגון האמנה הצפון אטלנטית, נורווגיה נכנסה למלחמת קוריאה נגד קוריאה הצפונית בשנת 1951. זה בוצע באמצעות הקמת NORMASH, בית החולים הכירורגי הנורווגי, שפעל עד 1954. פריסה רפואית זו, שכללה 623 אזרחי נורווגיה, הובילה לקשרים חזקים עם קוריאה הדרומית האנטי-קומוניסטית.

בין אפריל לנובמבר 1973, כל המדינות הנורדיות - כולל נורווגיה - כוננו יחסים דיפלומטיים עם קוריאה הצפונית, לאחר מסיבת עיתונאים משותפת של שרי החוץ של המדינות. זו הייתה פריצת דרך עבור המדינה, שכן היא סיימה את בידודה הדיפלומטי במערב אירופה. עם זאת, במהרה התפתחו צרות, עם שערורייה דיפלומטית גדולה שהתרחשה תוך שלוש שנים בלבד. בסוף אוקטובר 1976 תפסה המשטרה הנורווגית דיפלומטים מצפון קוריאה שמוכרים 4,000 בקבוקים של משקאות מוברחים וכמויות גדולות של סיגריות מוברחות. הדיפלומטים, שעקפו את מיסוי האלכוהול הסקנדינבי הקפדני, סחרו את מרכולתם בכבודתם הדיפלומטית. ההערכה הייתה כי שגרירות קוריאה הצפונית בנורווגיה מכרה אלכוהול וטבק לפי שווי שוק שחור של למעלה ממיליון דולר. רשתות דומות התגלו במהירות בדנמרק, שוודיה ופינלנד, וגרמו לסערה תקשורתית. באותו חודש נתפסו דיפלומטים אחרים מצפון קוריאה בנורווגיה כשהם מוסרים כמויות גדולות של חשיש לסוחרי סמים מקומיים, מקרה מוקדם של פעילות אסורה בצפון קוריאה בחו"ל.

במהלך ביקור בשנת 2006 באזור התעשייה קסונג, השגריר הנורווגי בסיאול ארילד בראסטאד התייחס בחיוב לפוטנציאל הפרויקט לפתור את המצב בחצי האי הקוריאני. באותה שנה, שגריר צפון קוריאה בסטוקהולם ג'ון אין צ'אן הצהיר כי הוא רוצה שנורווגיה תסייע בתיווך בסכסוך בין צפון קוריאה לקהילה הבינלאומית בנושא הגרעיני. מזכיר המדינה הנורווגי, ריימונד ג'והנסן, התייחס כי הוא שוקל ביקור בקוריאה הצפונית, ורואה בהצהרת השגריר מעניינת מאוד, אך עם זאת הוא תומך באופן מלא בסנקציות הבינלאומיות. בשנת 2009, נדחו לנבחרת קוריאה הצפונית בכדורגל נשים אשרות כניסה לנורווגיה כדי להתמודד מול המדינה. במהלך שנת 2014 השגריר הנורווגי החדש בסיאול, 'Torbjørn Holthe', חזר על ביקור קודמו בקסונג. ב-2015 דווח כי חברת AquaGen הנורווגית מכרה ביצי סלמון לממשלת צפון קוריאה לשימוש בחקלאות ימית.

## נציגויות דיפלומטיות
* נורווגיה מיוצגת בקוריאה הצפונית באמצעות שגרירותה בסיאול, קוריאה הדרומית.
* קוריאה הצפונית מיוצגת בנורווגיה באמצעות שגרירותה בסטוקהולם, שוודיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פינלנד – קוריאה הדרומית

**יחסי פינלנד–קוריאה הדרומית** הם היחסים הדו-צדדיים בין פינלנד וקוריאה הדרומית.

## סקירה כללית
פינלנד הכירה ברפובליקה של קוריאה ב-13 באפריל 1973, והיחסים הדיפלומטיים בין המדינות כוננו ב-24 באוגוסט 1973.

הסחר הבילטרלי בשנת 2014 עמד על כ-1.696 מיליארד דולר, וההשקעה הדו-צדדית בשנת 2014 הייתה כ-222.79 מיליון דולר.

## נציגויות דיפלומטיות
* פינלנד מחזיקה בקוריאה הדרומית שגרירות בסיאול.
* קוריאה הדרומית מחזיקה בפינלנד שגרירות בהלסינקי וקונסוליה באואולו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–מונגוליה

**יחסי טורקיה–מונגוליה** הם יחסי החוץ בין מונגוליה לטורקיה.

## היסטוריה
המונגולים והטורקים פיתחו מערכת יחסים חזקה. שני העמים היו בדרך כלל עמים נוודים, והקשר התרבותי התפתח לתערובת של ברית וסכסוכים. אנשי שיונגנו נחשבו לאבותיהם של הטורקים והמונגולים המודרניים. גם הטורקים וגם המונגולים רואים עצמם לוחמים נודדים, ובמשך זמן רב פיתחו היסטוריה של טיפוח ברית נגד אימפריות סיניות שונות בניסיונותיה לשמור על תרבותה וגבולה.

שני העמים חלקו גם מסורת טורקו-מונגולית משותפת, שהתפתחה בהדרגה במובן השגוי של יראת כבוד לטנגריזם, בגאווה חזקה המבוססת על חופש וכבוד. האמונה הצליחה לשרוד גם כאשר המונגולים והטורקים אימצו דתות אחרות, בודהיזם ואסלאם, בהתאמה.

כאשר ג'ינגיס חאן הקים את האימפריה המונגולית התחלקו הטורקים בין ברית לעוינות. מספר שבטים טורקים כרתו ברית עם האימפריה המונגולית, בעוד מספר שבטים טורקים קמו ונלחמו נגד השליטים המונגולים, והמשיכו במסורות הנוודים. זה נמשך עם ממשלות טורקו-מונגוליות שונות כמו אורדת הזהב, השושלת הטימורית, האימפריה המוגולית עד לעליית האימפריה העות'מאנית, בתוצר נוסף של שושלת טורקו-מונגולית.

כיום ממשיכים עמים טורקים רבים לחלוק מנהגים תרבותיים כמעט זהים עם עמיתיהם המונגולים. לדברי ו' גורדלבסקי, אשר צוטט על ידי הטורקולוג והמונגולוג הרוסי אלכסנדר קדירבייב "על מנת להבין את ההיסטוריה של העמים הטורקיים יש צורך ללמוד את המונגולים".

## יחסים מודרניים
טורקיה ומונגוליה כוננו יחסים בשנת 1969 כאשר מונגוליה הייתה מדינה קומוניסטית. היחסים הידידותיים בין שתי מדינות באו לידי ביטוי בטקס עוד בשנת 2019, כאשר שגריר טורקיה במונגוליה אחמט יזאל הצהיר כי "יש לנו יחסים היסטוריים, תרבותיים וחברתיים עוד מלפני 2000 שנה. אנו יכולים לעשות דברים רבים כדי להבטיח כי ידידות זו תביא אותנו הלאה", והוספנו שטורקיה תמיד תהיה שכנה שלישית של מונגוליה.

כמו כן, טורקיה ומונגוליה העמיקו את שיתוף הפעולה שלהן, אשר נע בין חינוך לסיוע כלכלי, כמו גם מחויבות היסטורית להבנת היחסים העתיקים של שתי המדינות.

## נציגויות דיפלומטיות
* טורקיה מחזיקה במונגוליה שגרירות באולן בטור.
* מונגוליה מחזיקה בטורקיה שגרירות באנקרה.

## הערות שוליים

קטגוריה:ערכים ללא קטגוריות פיזיות - יחסי חוץ
אלדאיר קינטאנה

**אלדאיר אלחנדרו קינטאנה רוחאס** (בספרדית: **Aldair Alejandro Quintana Rojas**) הוא כדורגלן קולומביאני, המשחק בעמדת השוער בקבוצת אתלטיקו בוקרמנגה.

## קריירת מועדונים
אלדאיר החל את הקריירה שלו ככדורגלן באקדמיה של טולימה, לאחר שעזב את קבוצת הילדים של ריבר פלייט הארגנטינאית, שם יוצג על ידי רדאמל גרסיה, אביו של רדאמל פלקאו ואומן על ידי שוער העבר הארגנטינאי, אובלדו פיליול, בין השנים 2011–2013. לאחר שב-2014 כלל לא שיחק במדי אינדפנדיינטה מדיין, עבר לאתלטיקו פוטבול קלוב שנה מאוחר יותר, שם ערך את הופעת הבכורה שלו כמקצוען. ב-2016 המשיך לשחק בליגה השנייה במדי אורסומרסו ואת הפריצה שלו עשה ב-2018, כאשר הצטרף לאתלטיקו וילה. בשנה הראשונה שיחק רק ארבעה משחקי ליגה, אבל ב-2019 כבר הפך לשוער הראשון של הקבוצה והפגין יכולת טובה מאוד, שהפכה אותו לאחד השוערים הטובים בליגה. בסוף אותו טורניר, נרכש על ידי אתלטיקו נסיונל. בתחילה הפך לשוער שחילק את דקות המשחק שלו עם השוער השני דאז, חוסה קוואדראדו, אך לאחר עזיבתו של האחרון, הפך לשוערה הראשון של הקבוצה.

## נבחרת לאומית
קיבל את זימון הבכורה שלו לנבחרת ב-27 באוגוסט 2019, כאשר זומן על ידי המאמן קרלוס קיירוש לשני משחקי הידידות מול  ו. ביוני 2021 זומן על ידי המאמן החדש של הנבחרת למוקדמות מונדיאל 2022 ולטורניר הקופה אמריקה 2021.

## קישורים חיצוניים

## הערות שוליים

קטגוריה:כדורגלני נבחרת קולומביה
קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:כדורגלני אתלטיקו וילה
קטגוריה:כדורגלני אתלטיקו נסיונל
קטגוריה:כדורגלני דפורטיבו פריירה
קטגוריה:כדורגלני אתלטיקו בוקרמנגה
קטגוריה:קולומביאנים שנולדו ב-1994
יחסי נורווגיה – קוריאה הדרומית

ממוזער|שגרירות קוריאה הדרומית באוסלו
**יחסי נורווגיה–קוריאה הדרומית** הם היחסים הדו-צדדיים בין נורווגיה וקוריאה הדרומית.

## סקירה כללית
בשנת 1951 שלחה נורווגיה בית חולים שדה, כדי לסייע לכוחות האו"ם במלחמת קוריאה. נוכחותם של הנורווגים בתקופה קשה זו יצרה קשרים חזקים בין קוריאנים לנורווגים והביאה לידידות ושיתוף פעולה בין שתי המדינות. בסך הכל שירתו 623 נורווגים ב-NORMASH ובסך הכל טופלו שם 90,000 חולים.

שתי המדינות כוננו יחסים דיפלומטיים ב-2 במרץ 1959. היחסים הלכו והשתפרו בין השנים, וביקורים רשמיים רבים נערכו במהלך השנים, כמו גם כמה הסכמים לשיתוף פעולה שנחתמו בין המדינות.

## יחסי סחר
בשנת 2019 הסתכם הסחר בין המדינות ב-35.4365 מיליון דולר, כאשר היבוא מקוריאה הדרומית לנורווגיה הסתכם ב-1.802 מיליארד דולר, וכלל בעיקר כלי רכב וכלי נשק, ואילו היצוא מנורווגיה לקוריאה הדרומית הסתכם ב-1.325 מיליארד דולר, וכלל בעיקר פלטינה, בשר ודגים. באותה שנה קוריאה הצפונית השקיעה בנורווגיה כ-1.96 מיליארד דולר, ואילו נורווגיה השקיעה בקוריאה הדרומית 540 מיליון דולר.

## נציגויות דיפלומטיות
* נורווגיה מחזיקה בקוריאה הדרומית שגרירות בסיאול, ובנוסף מחזיקה קונסוליית כבוד בפוסאן.
* קוריאה הדרומית מחזיקה בנורווגיה שגרירות באוסלו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארמניה–נורווגיה

**יחסי ארמניה–נורווגיה** הם יחסי החוץ בין ארמניה ונורווגיה.

## סקירה כללית
שתי המדינות כוננו יחסים דיפלומטיים ב-5 ביוני 1992, זמן קצר לאחר עצמאותה של ארמניה מברית המועצות. שתי המדינות חתמו על הסכם ביטול דרישות אשרה לבעלי דרכונים דיפלומטיים. בנורווגיה חיים כ-2,000 ארמנים.

## יחסי סחר
בשנת 2019 הסתכם המסחר בין המדינות ב-2.26 מיליון דולר, כאשר היצוא מארמניה לנורווגיה הסתכם ב-10,900 דולר, ואילו היבוא מנורווגיה לארמניה הסתכם ב-2.25 מיליון דולר.

## נציגויות דיפלומטיות
* ארמניה מיוצגת בנורווגיה באמצעות שגרירותה בקופנהגן, דנמרק.
* נורווגיה מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ברזיל–נורווגיה

**יחסי ברזיל–נורווגיה** הם היחסים הדיפלומטיים בין הרפובליקה הפדרלית של ברזיל לממלכת נורווגיה. שתי המדינות חברות באו"ם.

## היסטוריה
החל מהמאה ה-19, מהגרים נורווגיים החלו להתיישב בברזיל. בשנת 1851, מהגרים נורווגיים היו מהחברים המייסדים של העיר ז'וינווילי במדינת סנטה קטרינה. בשנת 1905 הייתה ברזיל אחת המדינות הראשונות שהכירו בעצמאות נורווגיה לאחר פירוק האיחוד השוודי-נורווגי. מאז, היחסים בין ברזיל לנורווגיה נעשו לבביים, מבוססים על ערכים משותפים ומונחים על ידי כבוד הדדי.
בשנת 1967, אולף החמישי, מלך נורווגיה שהה בברזיל בביקור רשמי. בשנת 1991, הנשיא פרננדו קולור דה מלו הפך לראש המדינה הברזילאי הראשון שביקר בנורווגיה. מאז הביקורים הראשונים התקיימו ביקורים ופגישות רבות בין מנהיגי שתי המדינות. בשנים האחרונות המגעים בין ממשלות, חברות ואנשים פרטיים משתי המדינות התגברו, והעניקו דינמיות למערכת היחסים הדו-צדדית. ברזיל היא אחד השווקים הגדולים ביותר בענפי הספנות והאספקה הנורווגיים, ונורווגיה וברזיל משתפות פעולה באופן הדוק בנושאים ימיים.

במהלך שריפות יערות הגשם באמזונאס בשנת 2019, נורווגיה השעתה את התשלומים לקרן אמזון של ממשלת ברזיל (מנגנון שנוצר כדי להגן על יער האמזונאס בברזיל) לאחר עלייה בפגיעה ביערות. נורווגיה הייתה התורמת הגדולה ביותר של הקרן, והעניקה בעשור האחרון כ-1.2 מיליארד דולר. ממשלת נורווגיה הביעה חשש משיעור כריתת היערות מאז שהנשיא ג'איר בולסונארו עלה לשלטון בברזיל.

## ביקורים רמי דרג
[שמאל|ממוזער| [נשיא ברזיל מישל טמר והמלך הנורווגי החמישי בנורווגיה באוסלו; 2017.]]
**ביקורים רמי דרג מברזיל לנורווגיה**
* הנשיא פרננדו קולור דה מלו (1991)
* סגן נשיא מרקו מקיאל (2002)
* הנשיא לואיז אינסיו דה סילבה (2007)
* שר החוץ אנטוניו פטריוטה (2013)
* הנשיא מישל טמר (2017)

**ביקורים רמי דרג מנורווגיה בברזיל**
* המלך אולף החמישי (1967)
* ראש הממשלה גרו הרלם ברונדטלנד (1992)
* ראש הממשלה קיאל מגנה בונדוויק (1998, 2003)
* המלך האראלד החמישי (2003)
* ראש הממשלה ינס סטולטנברג (2008, 2012)
* שר החוץ יונס גר סטיורה (2011)
* שר החוץ בורגה ברנדה (2014)
* נסיך הכתר הוקון (2015)

## הסכמים דו-צדדיים
שתי המדינות חתמו על כמה הסכמים כגון הסכם בנושא סחר ושיתוף פעולה כלכלי, תעשייתי וטכני (1978); הסכם למניעת כפל מס (1980) ומזכר הבנות בנושא הוראות טכניות, היגייניות ותברואתיות המסדירות את הסחר הדו-צדדי במוצרי דייג ומוצרי חקלאות ים (2003).
שמאל|ממוזער| שגרירות ברזיל באוסלו

## נציגויות דיפלומטיות
* ברזיל מחזיקה בנורווגיה שגרירות באוסלו.
* לנורווגיה מחזיקה בברזיל שגרירות בברזיליה וקונסוליה כללית בריו דה ז'ניירו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי נורווגיה–קנדה

ממוזער| שגרירות קנדה בנורווגיה
[ממוזער| נורווגיה הקטנה, מחנה אימונים של צבא נורווגיה / [חיל האוויר המלכותי הנורווגי בקנדה במהלך מלחמת העולם השנייה]]
**יחסי נורווגיה–קנדה** הם יחסי החוץ בין קנדה לנורווגיה. שתי המדינות חברות מלאות במועצה הארקטית, בארגון לביטחון ולשיתוף פעולה באירופה, בנאט"ו ובארגון לשיתוף פעולה ולפיתוח כלכלי.

כבעלי ברית בנאט"ו ושותפים רב-צדדיים, לקנדה ונורווגיה קיימת היסטוריה ארוכה של שיתוף פעולה בנושאים אזוריים ועולמיים, כמו המלחמה באפגניסטן.

## היסטוריה
האירופאים הראשונים שהגיעו לצפון אמריקה היו אנשי הצפון, שעשו לפחות מאמץ אחד גדול להתיישבות בל'אנס או מדוז בניופאונדלנד בסביבות 1000 לספירה.

"נורווגיה הקטנה" הייתה מחנה אימונים של צבא נורווגיה וחיל האוויר המלכותי הנורווגי בקנדה במהלך מלחמת העולם השנייה. "מחנה נורווגיה" בלוננבורג (נובה סקוטיה) היה מחנה האימונים הימי.

במהלך המלחמה הקרה הוצבו בנורווגיה חיילים קנדיים כחלק מברית נאט"ו. קבוצת הבריגדה הניתנת להסעה אווירית-ימית הוצבה לחיזוק נורווגיה במקרה של מלחמה כללית באירופה.

## הגירה
ישנם כ-433,000 אנשים ממוצא נורווגי החיים בקנדה.

## נציגויות דיפלומטיות
* קנדה מחזיקה בנורווגיה שגרירות באוסלו וקונסוליה בברגן.
* נורווגיה מחזיקה בקנדה שגרירות באוטווה, ארבע קונסוליות כלליות בקלגרי, מונטריאול, טורונטו וונקובר, וכן קונסוליות כבוד ברוב בירות המחוז.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רידיגר הוצמן

**רידיגר הוצמן** (בגרמנית: **Rüdiger Huzmann**; נפטר ב-22 בפברואר 1090) היה הבישוף של העיר שפייר בין השנים 1074 ל־1090.

## ביוגרפיה
הוצמן נולד למשפחה המקורבת לשושלת הסאלית , משפחת אצולה באימפריה הרומית הקדושה. הוא שימש כקנון  (איש דת וחבר קתדרלה) בקתדרלת שפייר ועמד בראש בית הספר לדת שפעל בה.

בשנת 1074 מונה לבישוף שפייר על ידי היינריך הרביעי, קיסר האימפריה הרומית הקדושה. במאבק האינווסטיטורה הוא עמד לצד הקיסר. בשל נאמנותו לקיסר, הוא נאסר על ידי גרגוריוס השביעי, הובא לרומא ונענש במאסר במנזר.

בתקופתו כבישוף שופצה קתדרלת שפייר, שהייתה חשובה לקיסר עקב קבורתם של בני השושלת הסאלית במקום.

## פריווילגיה ליהודים
ביוזמתו של הוצמן התיישבו יהודים בעיר שפייר בשנת 1084. הוצמן הזמין יהודים להתיישב בעיר, והעניק ליהודי המקום כתב זכויות שבו כתב: 

ההתיישבות היהודית בשפייר בעקבות הכרזתו של הוצמן הייתה הפעם הראשונה שבה התיישבו יהודים בעיר זו. היישוב התקיים בפרוור אלטשפייר שבשפייר והיה הגטו העירוני המתועד הראשון.

## קישורים חיצוניים
* דייוויד מ' צ'ייני, הבישוף רידיגר הוצמן

## הערות שוליים

קטגוריה:שפייר
קטגוריה:גרמנים
קטגוריה:בישופים קתולים
קטגוריה:ילידי המאה ה-11
קטגוריה:נפטרים ב-1090
בנדר: ההתחלה

**בנדר: ההתחלה** הוא סרט קומדיה־הרפתקאות ופעולה משנת 2021, בבימויו של איגור זייצב, המהווה פריקוול לסרט שנים עשר הכיסאות, שהוקדש לדמותו של אוסטאפ בנדר-זדונייסקי. מככבים בו סרגיי בזרוקוב בתפקיד איברהים בנדר, וארם ורדבניאן בתפקיד אוסיפ זדונייסקי.

הסרט מתרחש בשנת 1919. אידיאליסט צעיר בשם אוסיפ נתקל ברמאי טורקי, איברהים בנדר, שכמו אוסיפ חותר למצוא ממצא מלכותי. אוסיפ לומד מאיברהים חנופה, הטעיה, סחיטה וכוח אכזרי, מתאהב בזרה יפהפייה קטלנית והופך לאוסטאפ בנדר האגדי.

הסרט שוחרר לאקרנים ב־24 ביוני 2021. הוא הראשון בטרילוגיה הכוללת גם את **[[בנדר: זהב האימפריה]]** ו**[[בנדר: ההונאה האחרונה]]**.
## עלילה
שנת 1919. שברי האימפריה הרוסית בוערים באש מלחמת האזרחים. בעודו במוסקבה הקרה, לב טרוצקי רוכש נשק מזרים עכורים, בדרום המחניק פועלים נוכלים בצורה צנועה יותר, אך גם מקסימה יותר. נוכל אחד שכזה, איברהים, נידון למוות, אך ברגע האחרון הוא נמלט מכלאו, קופץ לרכב וממהר על רכבת קיטור לאודסה.

שם, בקברט קטן, עובד אוסיפ, צעיר עם עיניים בוערות ולשון חדה, כקומיקאי רגיל. הוא מעולם לא הכיר את אביו, ואמו מתבדחת על הדימוי התמים וללא רבב וממהרת לאסוף את בנה — הם עומדים להפליג לאיסטנבול. אך אוסטפ אינו זקוק לחוף הטורקי, ובקרוב הוא יחד עם אברהים בנדר, אביו כביכול, יצוד אחר מוט יקר שהיה שייך פעם לצאר ניקולאי עצמו. כאשר גם קומיסרים אדומים, מתנגדי מהפכה לבנים ופושעים מקומיים מעוניינים גם בשריד יקר הערך...

## שחקנים ודמויות
* סרגיי בזרוקוב — איברהים בנדר
* ארם וארדבניאן — אוסיפ
* גאריק חרלאמוב
* אלכסדר צקאלו
* יוליה מקארובה
* ארטיום טקאצ'נקו
* יורי קולוקולניקוב

## הפקה
הסרט צולם על ידי חברת Sreda, שבבעלות אלכסנדר צקאלו, בהזמנת ערוץ הטלוויזיה רוסיה-1. בנדר: ההתחלה הוא החלק הראשון בסדרה בת 3 סרטים, הסרט השני נקרא "בנדר: זהב האימפריה" והשלישי "בנדר: ההונאה האחרונה". ההנחה היא כי בהמשך תופק סדרה טלוויזיונית על אוסטאפ בנדר.
## ביקורת
באיזבסטיה כינו את 'בנדר: ההתחלה' "סרט מרתק ומביש." עם זאת, צוין כי הסרט שונה מהותית מהעיבודים הקולנועיים של אילף ופטרוב ונראה כמו חיקוי של סרטי "שודדי הקאריביים"; בזרוקוב משחזר כאן את דמותו של ג'ק ספארו, בעוד דמותו של ורדבניאן נראית חיוורת אף יותר מדמותו של אורלנדו בלום סרטים הללו. צוין גם דמיון הסרט עם סרט ההרפתקאות הסובייטי "כתר האימפריה הרוסית" מ־1971.

## קישורים חיצוניים

* "בנדר: ההתחלה" באתר smotrim.ru

## הערות שוליים

קטגוריה:סרטים רוסיים
קטגוריה:סרטים ברוסית
קטגוריה:סרטי 2021
קטגוריה:סרטי קומדיה רוסיים
קטגוריה:סרטי פעולה רוסיים
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:מלחמת האזרחים ברוסיה
הדיוויזיה ה-217 (ורמאכט)

**הדיוויזיה ה-217** (בגרמנית: **217. Infanterie-Division**) הייתה דיוויזיית חיל רגלים של ה, שלחמה במלחמת העולם השנייה. מאוחר יותר היא הפכה ל**קבוצת החטיבה ה-217**.

## היסטוריה
הדיוויזיה הוקמה בתחילה ב-17 באוגוסט 1939 כחלק מגל הגיוס השלישי, כדיוויזיית אימונים במחוז הצבאי הראשון (פרוסיה המזרחית) באלנשטיין. הדיוויזיה שודרגה לדיוויזיה מלאה ביום ההתגייסות הגרמנית, ב-26 באוגוסט 1939. בתחילה היא כללה את הרגימנטים 311, 346 ו-389, וכן רגימנט הארטילריה 217.

בתחילת הפלישה לפולין שהחלה ב-1 בספטמבר 1939, הדיוויזיה ה-217 הייתה בעתודת הארמייה השלישית בפיקודו של גאורג פון קיכלר תחת קבוצת ארמיות צפון בפיקודו של פדור פון בוק. הדיוויזיה לא לחמה בקרבות כבדים במערכה בפולין. לאחר סיום המערכה הועברה הדיוויזיה לקורפוס ה-35 בגבול עם החלק של פולין הכבוש בידי ברית המועצות

במהלך המערכה על צרפת 1940, הדיוויזיה הייתה חלק מעתודת ה-OKH, אך שוב לא ראתה פעולה משמעותית. ביוני 1940 הועברה הדיוויזיה לקורפוס ה-1 תחת הארמייה הרביעית. ביולי הועברה הדיוויזיה לקורפוס ה-26 תחת הארמייה ה-18, שם היא נשארה עד אפריל 1941. לאחר שהות קצרה בקורפוס ה-2 במאי 1941, היא הועברה לקורפוס ה-26, שם נשארה עד תחילת אוגוסט.

הדיוויזיה הועברה מזרחה לבסיסה במזרח פרוסיה ביולי 1940. לאחר מכן, היא השתתפה בפלישה הגרמנית לברית המועצות במסגרת הקורפוס ה-26 תחת קבוצת ארמיות צפון. היא הייתה מעורבת בעיקר בתפקידי הגנה על החוף הבלטי. באותה תקופה, היא לחמה תחת הארמייה ה-18, לפעמים תחת הקורפוס ה-26 או תחת הקורפוס ה-42. בהמשך, היא השתתפה במצור על ראש הגשר אורניאנבאום של הצבא האדום מאוקטובר 1941 עד אפריל 1942. לאחר מכן היא הצטרפה למצור על לנינגרד במאי 1942 ונלחמה שם עד פברואר 1943. ממרץ 1943 ואילך החזיקה הדיוויזיה את הקו ליד וולכוב עד יולי 1943. בסתיו 1943 ספגה הדיוויזיה אבדות קשות באזור קייב.

בשל האבדות הקשות שונתה הדיוויזיה לקבוצת החטיבה ה-217 של גזרת הקורפוס ב-2 בנובמבר 1943. קבוצת הדיוויזיה הושמדה בברודי ביולי 1944 במהלך מבצע לבוב-סנדומייז'.

## מפקדים
* ריכרד בלצר (26 באוגוסט 1939–15 באפריל 1942)
* פרידריך באייר (15 באפריל 1942–27 בספטמבר 1942)
* אוטו לאש (27 בספטמבר 1942–אוקטובר 1943)
* ולטר פופה (אוקטובר 1943–יולי 1944)
* לותר פרייטל, מפקד רגימנט הארטילריה 217 ממרץ 1941 עד ינואר 1943, לימים מפקד דיוויזיית המילואים ה-156 והדיוויזיה ה-290.

## קישורים חיצוניים
* הדיוויזיה ה-217 באתר lexikon-der-wehrmacht 

## הערות שוליים

217
יחסי ארגנטינה–פולין

**יחסי ארגנטינה–פולין** הם היחסים הדיפלומטיים בין ארגנטינה לפולין. מעל 500,000 ארגנטינאים הם ממוצא פולני והופכים את ארגנטינה למדינה הלטינית-אמריקאית השנייה עם הקהילה הפולנית הגדולה ביותר בחו"ל (אחרי ברזיל).

## היסטוריה
שמאל|ממוזער| מהגרים פולנים בארגנטינה; 1890.
[שמאל|ממוזער| [נשיא ארגנטינה מאוריסיו מאקרי מקבל את אמנתו של שגריר פולין מארק פרנל; 2016.]]
ההגעה המשמעותית הראשונה של מהגרים פולנים לארגנטינה התרחשה בסוף המאה ה-19 כאשר פולנים שנמלטו מעוני וממלחמה הגיעו לארגנטינה כדי להתחיל התחלה חדשה כאשר רבים התיישבו במחוז מיסיונס, בצפון ארגנטינה. הקשר הרשמי הראשון בין ארגנטינה לפולין התרחש בסוף מלחמת העולם הראשונה בשנת 1918, כאשר קמה פולין עצמאית. בשנת 1920 שתי המדינות כוננו רשמית יחסים דיפלומטיים. היחסים הדיפלומטיים נותקו עם פלישת גרמניה הנאצית לפולין בספטמבר 1939. בתום מלחמת העולם השנייה הוקמו היחסים הדיפלומטיים בין שתי המדינות מחדש ב-20 ביוני 1946 ושתי המדינות פתחו צירויות דיפלומטיות בבירות זו של זו, בהתאמה. בשנת 1964, שתי המדינות שדרגו את הצירויות הדיפלומטיות שלהן לשגרירויות.

בעוד פולין הייתה תחת קומוניזם וארגנטינה תחת דיקטטורה, היחסים בין שתי המדינות היו מוגבלים. בשנת 1986 ביקר סגן נשיא ארגנטינה וויקטור היפוליטו מרטינס בפולין. באוקטובר 1990 הפך הנשיא קרלוס מנם לראש המדינה הארגנטינאי הראשון שביקר בפולין. בפברואר 1995 הגיע נשיא פולין לך ואלנסה לביקור רשמי בארגנטינה.

## היחסים בין שתי המדינות
לאורך השנים, שתי המדינות חתמו על כמה הסכמים דו-צדדיים כגון הסכם החלפת דואר דיפלומטי (1931); הסכם לשיתוף פעולה כלכלי וטכני (1974); הסכם לשיתוף פעולה בדייג ימי (1974); הסכם על מיזם משותף לייצוא ושיווק של דיג ומשאבי חוליות (1974); הסכם לשיתוף פעולה מדעי וטכנולוגי (1979); הסכם על שיתוף פעולה בכרייה (1982); הסכם לשיתוף פעולה מדעי ותרבותי (1984); הסכם ביטול דרישות ויזה בדרכון רגיל, רשמי ודיפלומטי (1990); הסכם לקידום והגנה על השקעות (1992) והסכם למניעת כפל מס (2003).

## יחסי סחר
בשנת 2018 הסתכם המסחר בין ארגנטינה לפולין ב-846 מיליון דולר.  היצוא העיקרי של ארגנטינה לפולין כולל: מוצרים מפולי סויה, פילה דג, פירות מעובדים, אגוזים ויין.  הייצוא העיקרי של פולין לארגנטינה כולל: מוצרי פלדה, מכונות כרייה, מנועים, מכשירי חשמל ביתיים, חוטים ומסכי טלוויזיה.  ארגנטינה היא שותפת הסחר השנייה בגודלה של פולין באמריקה הדרומית.

## נציגויות דיפלומטיות
* ארגנטינה מחזיקה בפולין שגרירות בוורשה.
* פולין מחזיקה בארגנטינה שגרירות בבואנוס איירס.

קובץ:Ambasada Argentyny w Warszawie 1.jpg|שגרירות ארגנטינה בוורשה
קובץ:Ambasada RP w Buenos Aires.jpg|שגרירות פולין בבואנוס איירס


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משחק מקדים (תוכנית טלוויזיה)

**משחק מקדים** היא תוכנית טלוויזיה ישראלית ששודרה בערוץ 10 במשך שתי עונות בהנחיית גלית גוטמן בשנים 2004–2005, בהפקת אולפני הבירה ירושלים.

במסגרת התוכנית בכל פרק ניצבים רווק או רווקה כמתמודדים ראשיים וארבעה מתמודדים נסתרים בני המין השני. במסגרת התוכנית הרווקים בוחרים את המתמודד הנסתר המועדף עליהם על פי מבחנים שונים כמו קריאת קטע מהספר האהוב על כל אחד מהארבעה. לאחר מכן הרווקים רואים פנים מול פנים את ארבעת המתמודדים שהיו נסתרים והם צריכים לבחור מי הכי מוצא חן בעיניהם מבחינת המראה החיצוני. אם אין התאמה בין בחירת האישיות לבחירת החיצוניות על הרווק להחליט את מי הם בחורים.

פורמט התוכנית הוצג בפסטיבל הטלוויזיה "MIPCOM" שבצרפת ונמכר למספר מדינות וביניהן אירלנד ורומניה.

## קישורים חיצוניים
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ עשר: תוכניות וסדרות
קטגוריה:גלית גוטמן
אנריקה ברון קרספו

**אנריקה ברון קרספו** (בספרדית: **Enrique Carlos Barón Crespo**; נולדה ב-27 במרץ 1944 במדריד) הוא פוליטיקאי ספרדי, שהיה שר בממשלת ספרד ונשיא הפרלמנט האירופי.

## קורות חיים

אנריקה ברון קרספו נולד במדריד למשפחת פקיד. הוא למד כלכלה ומשפטים במדריד ועבר השתלמות בפריז. בשנים 1966–1970 הוא היה פרופסור לכלכלה באוניברסיטת מדריד. בשנים 1970–1977 אנריקה ברון קרספו היה עורך דין במשפטים שקשורים עם הפרת זכויות האדם בספרד. באותה תקופה הוא ייסד מפלגה סוציאליסטית שבשנת 1977 השתלבה במפלגת הפועלים הסוציאליסטית הספרדית שהקים פליפה גונזלס. בשנת 1977 הוא נבחר לפרלמנט הספרדי.

בשנת 1982 אנריקה ברון קרספו מונה לשר התחבורה, תקשורת ותיירות. הוא כיהן בתפקיד עד לשנת 1985. בשנת 1986 הוא נבחר לפרלמנט האירופי והיה חברו עד לשנת 2009. בשנת 1989 הוא ניצח בבחירות לנשיא הפרלמנט האירופי כבר בסיבוב הראשון עם 301 קולות מ-475. החל משנת 1992, עם סיום הכהונה הוא המשיך לעבור בפרלמנט בתפקידים שונים.

אנריקה ברון קרספו כתב מעל ל-20 ספרים בנושאי כלכלה ומשפטים שתורגמו לשפות שונות.

הוא היה נשוי לסופיה גנדריאס ולזוג נולדו שלוש בנות.

## קישורים חיצוניים

* קורות חיים
* מידע מאתר הפרלמנט האירופי

קטגוריה:פוליטיקאים ספרדים
קטגוריה:שרי ממשלת ספרד
קטגוריה:חברי קונגרס הנציגים של ספרד
קטגוריה:חברי הפרלמנט האירופי מטעם ספרד
קטגוריה:כלכלנים ספרדים
קטגוריה:עורכי דין ספרדים
קטגוריה:ספרדים שנולדו ב-1944
מחפשים אהבה

**מחפשים אהבה** היא תוכנית טלוויזיה ישראלית ששודרה בערוץ 10 בשנים 2007–2008. את התוכנית הנחתה גלית גוטמן.

במסגרת התוכנית בכל פרק רווק המחפש זוגיות ושלושה אנשים המקורבים אליו, בדרך כלל בני משפחה וחברים הם אלה שקובעים עם מי הוא ייצא לפגישה רומנטית.

התוכנית קיבלה ביקורות פושרות מן המבקרים: מבקר הטלוויזיה ניר קיפניס טען כי התוכנית מבטאת את הרעיון שלהיות רווק נחשב לדבר לא תקין בחברה שלנו וכי עדיף להיות בזוגיות בעייתית. דרור משעני מעיתון הארץ טען כי התוכנית מבטאת את השפעת הקפיטליזם על תפיסות האהבה והזוגיות.

פורמט התוכנית נמכר למדינות לצרפת, פינלנד, פולין וטורקיה.

## קישורים חיצוניים
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ עשר: תוכניות וסדרות
קטגוריה:גלית גוטמן
טיאנחה

טיאנחה – בסינית: **天和**; פין-יין: **Tiānhé**; מילולית: סימפוניית השמיים
תרגיל בחמש אצבעות (סרט)

**תרגיל בחמש אצבעות** (באנגלית: **Five Finger Exercise**) הוא סרט קולנוע אמריקאי בשחור-לבן משנת 1962, בבימויו של דניאל מאן, עם רוזלינד ראסל, ג'ק הוקינס, מקסימיליאן של וריצ'רד ביימר בתפקידים הראשיים.

התסריט מבוסס על המחזה "תרגיל בחמש אצבעות" של פיטר שאפר שהועלה בווסט אנד בלונדון ב-1958. ההצגה רצה שם במשך שנה ואחר כך ב"מיוזיק בוקס תיאטר" בברודוויי. ג'ולייט מילס בת ה-16 שיחקה בתפקיד בת המשפחה פמלה וזכתה בפרס טוני.

המחזה עלה בישראל ב-1959 בתיאטרון האוהל בהשתתפות נחמה דוידית, יהודה גבאי ואילן דר (בלווייס). וב-1980 בתיאטרון באר שבע בהשתתפות שמואל שילה, נתן דטנר, גדי רול וצפורה פלד.

המחזה עוסק ביחסים בין חמישה אנשים - זוג הורים, שני ילדיהם ואדם נוסף ומכאן שמו. המתחים הסמויים בין בני המשפחה, מתפרצים כששמגיע לשם אדם נוסף.

העלילה הועתקה מאנגליה לעיירת החוף כרמל בקליפורניה.

## תקציר העלילה
משפחת הרינגטון מאוקלנד מגיעה לנפוש בקיץ בווילה שכורה לחוף הים בעיירה כרמל. האב סטנלי (ג'ק הוקינס) הוא בעל מפעל לייצור רהיטים. ילדותו הייתה קשה והוא חסר השכלה כללית. את המפעל המצליח בנה מאפס במו ידיו.

אשתו לואיז (רוזלינד ראסל) היא בעלת השכלה וחובבת תרבות בניגוד לבעלה.

בנם הבכור הוא פיליפ (ריצ'רד ביימר), סטודנט לספרות ואמנות באוניברסיטת הארווארד ובתם המתבגרת היא פמלה (אנט גורמן). אליהם מצטרף וולטר (מקסימיליאן של) שמוצאו מגרמניה והוא נשכר על ידי לואיז להיות מורה לצרפתית של פמלה. וולטר ברח מגרמניה לאחר המלחמה לאחר עימותים רעיוניים עם אביו הנאצי ועם אמו שעמדה לצד אביו.

מתח תמידי שורר בין לואיז לסטנלי על רקע גישה להשכלה ותרבות. לואיז מחבבת את וולטר המשכיל, היודע לנגן בפסנתר ולשיר. נוסף לכך הוא צעיר ויפה. גם פמלה המתבגרת נמשכת אליו.

מתח נוסף קיים בין סטנלי לבנו פיליפ. סטנלי רוצה שפיליפ ימשיך לאחר מותו לנהל את מפעל הרהיטים ויהיה גבר ספורטיבי. פיליפ הוא עדין ורך ואינו רוצה לעסוק בספורט אלא להמשיך בלימודיו העיוניים באוניברסיטת הארוואד היוקרתית אותם מממן סטנלי.

ההתקרבות בין לואיז לוולטר מכעיסה את פיליפ והוא מדווח לאביו כי ראה אותם מתנשקים.

לואיז מחבבת/אוהבת את וולטר המשכיל והיפה אבל נקודת המפנה היא כאשר וולטר אומר לה שאינו רואה בה כמאהבת אלא כתחליף לאמו. היא משפיעה על סטנלי לפטרו. וולטר מנסה להתאבד אך ניצל ברגע האחרון. לאחר שהוא עוזב מנסים שוב בני המשפחה להתחבר ביחד.

## צוות השחקנים

## קישורים חיצוניים

*נעימת הנושא של תרגיל בשלוש אצבעות, באתר יוטיוב
*תרגיל בחמש אצבעות, באתר TCM

## הערות שוליים

קטגוריה:סרטי 1962
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי שחור-לבן אמריקאיים
קטגוריה:סרטי קולומביה
קטגוריה:סרטי דרמה אמריקאיים
טורנו מגורלה

**טורנו מגורלה** (ברומנית: **Turnu Măgurele**) היא עיר על הגדה הצפונית של הדנובה, במחוז טלאורמן בדרום רומניה, על הגבול עם בולגריה.

ב-1962 הוקם בעיר הקומפלקס לדשנים כימיים, שהוביל להפיכת העיר למרכז תעשייתי. האוכלוסייה גדלה בהדרגה והגיעה ב-1992 לכ-37.000 תושבים. לאחר המהפכה הרומנית (1989) צומצמה הפעילות התעשייתית והתמעטה האוכלוסייה, הייתה הגירת תושבים לערים הגדולות וגם לדינות אחרות. אוכלוסיית העיר, נכון ל-2011, מונה 24.772 תושבים.

העיר מוזכרת לראשונה במסמכים בשנת 1394.

## קישורים חיצוניים

* 

קטגוריה:רומניה: ערים
קטגוריה:גבול בולגריה–רומניה
קלמן סולטניק

**קלמן סולטניק** (12 באפריל 1917 – 14 באוקטובר 2014) היה דמות ציונית בולטת ופעיל בארגונים יהודיים וציוניים רבים במהלך חייו. הוא כיהן כחבר במועצה לזכר השואה בארצות הברית, בחבר הנאמנים של הסוכנות היהודית, כסגן נשיא הקונגרס היהודי העולמי וכן כיו"ר ההסתדרות הציונית העולמית בארצות הברית. הוא ייסד את בית הקונפדרציה בירושלים והוביל את הקונפדרציה העולמית של הציונים המאוחדים במשך עשרות שנים. סולטניק פעל גם לסיוע לקהילת ניצולי השואה יוצאי פולין.

## ביוגרפיה
קלמן סולטניק נולד במייחוב שבפולין ב-12 באפריל 1917. במהלך מלחמת העולם השנייה היה חבר בתנועת ההתנגדות המחתרתית נגד הנאצים לפני שנתפס והוחזק במחנה הריכוז פלאשוב בפולין הכבושה ובהמשך גם במחנה בדרזדן, גרמניה. מהמחנה בדרזדן נאלץ סולטניק לצעוד בצעדת מוות למחנה טרזיינשטט.

לאחר שחרורו בשנת 1945, שימש סולטניק כנציג שארית הפליטה במחנות העקורים בקונגרס הציוני העולמי ה-22 שנערך בבזל, שווייץ. בשנת 1949 הוא הפך למזכ"ל הקונפדרציה העולמית של הציונים הכלליים ובשנת 1977 נבחר לסגן נשיא הקונגרס היהודי העולמי. בשנת 1981, בעת שכיהן כיו"ר שותף של ועדת השימור הבינלאומית של אושוויץ-בירקנאו (בקרן רונלד ס. לאודר) יחד עם ניצול אושוויץ ארנסט מישל, ארגן סולטניק אספה של עשרת אלפים ניצולי שואה בירושלים במטרה לקדם פרויקט לשימור אושוויץ. בשנת 1988 כיהן סולטניק כסגן יו"ר המועצה הבינלאומית של מוזיאון אושוויץ בירקנאו וכן כיו"ר וגזבר ועדת התקציב והכספים של המוזיאון. לצד זאת, הוא סייע בגיוס 40 מיליון דולר מממשלות ברחבי אירופה לטובת שימור האתר.

בהמשך חייו סולטניק השלים תואר במשפטים מאוניברסיטת לה סאל בשיקגו והקים את בית הקונפדרציה בירושלים.

סולטניק נפטר ב-14 באוקטובר 2014 בניו יורק בגיל 97.

## הערות שוליים

קטגוריה:יהודים פולנים
קטגוריה:ניצולי השואה: פולין
קטגוריה:ציונות כללית
קטגוריה:פולנים שנולדו ב-1917
קטגוריה:פולנים שנפטרו ב-2014
התאונה במפעל האלומיניום של אייקה

ב-4 באוקטובר 2010, באזור העיר אייקה, שבמערב הונגריה, התמוטט סכר וכמות של כ-700.000 מטרים מעוקבים של שאריות תעשייתיות של נוזלים רעילים, תוצרים של זיקוק אלומיניום מתוך בוקסיט, נשפכו והציפו את הכפר קולונטאר והשפיעה על כפרים נוספים ועל העיר דווצ'ר.

השפכים הרעילים, שנראו כמו בוץ אדום, בגלל תכולה גבוהה של תחמוצת ברזל, גרמו למותם של 10 אנשים ועוד 150 אנשים נפגעו ומאות בתים נהרסו. הנוזלים הרעילים הגיעו לדנובה ביום 7 באוקטובר 2010 וגרמו לזיהום משמעותי של מי הנהר. להערכת שלטונות הונגריה לטיהור הזיהום תידרש שנה אחת ולפחות עשרה מיליוני דולרים.

החברה האחראית על המאגר שנבקע, נקנסה ביותר מ-470 מיליוני יורו.

## קישורים חיצוניים

* Hungary: Toxic spill factory chief executive arrested 

## הערות שוליים

קטגוריה:אסונות ב-2010
קטגוריה:דליפות תעשייתיות
קטגוריה:הונגריה: אסונות
תאונה במפעל אלומיניום
ניקלס נט-או-דאג

**ניקלס קרל בוסון נט-או-דאג** (בשוודית: **Niklas Carl Bosson Natt och Dag**; נולד ב־3 באוקטובר 1979) הוא סופר שוודי, הכותב בעיקר ספרות בלשית היסטורית.

## משפחת נט-או-דאג

ניקלס הוא בן למשפחת נט-או-דאג (מילולית: "יום ולילה"), משפחת אצולה שוודית עתיקת יומין, ששורשיה הולכים עד לשנת 1281 ומאז 1631 התבססה כמשפחה רבת אמצעים והיה לה אף שלט אצולה.

COA family se Natt och Dag.svg|שלט האצולה של משפחת נט-או-דאג
GustafPerssonNattochDag.jpg|גוסטב פרסון נט-או-דאג, מבני המשפחה הידועים, שימש כאחד מיועציו של קרל האחד עשר, מלך שוודיה
Natt och Dags hus i Uddevalla, den 16 oktober 2006.JPG|בית המשפחה באודבלה.
Sävsjö vapen.svg|סמל העיר Sävsjö, השואבת השראה מסמל המשפחה. Sävsjö ממוקמת בין סטוקהולם למאלמה.


## ביוגרפיה
נט-או-דאג נולד בסטוקהולם. משנת 2000 עד 2003, למד במכללה בקלמר, שוודיה. מאוקטובר 2006 עד אוקטובר 2008 עבד כעורך הראשי של מגזין סליץ (Slitz). ספרו הראשון היה הרומן הספרותי ההיסטורי "1793". הוא ידוע כמנגן בנוסף לגיטרה גם על נבל ניקל (כלי מיתר עם מקשים), מפוחית, מנדולינה ושאקוחאצ'י (חליל יפני). הוא גר בסטוקהולם עם אשתו ושני בניו.

בשנת 2020 הוענק לו פרס אזרח כבוד מטעם עיריית סטוקהולם.

## ספריו
### סדרת בלמן נואר
* 1793 (2017)
* 1794 (2019)
* 1795 (2021)

## קישורים חיצוניים

* 

* https://fabulabook.com/writer/niklas-natt-o-dag/

קטגוריה:סטוקהולם: אישים
קטגוריה:סופרים שוודים
קטגוריה:שוודים שנולדו ב-1979
תחנת סביולובסקאיה (קו סרפוחובסקו-טימיריאזבסקאיה)

**תחנת סביולובסקאיה** (ברוסית: **Савёловская**) היא תחנת הרכבת התחתית של מוסקבה בקו סרפוחובסקו-טימיריאזבסקאיה.

התחנה ממוקמת על גבול הרבעים מרינה רושצ'ה, ובוטירסקי, וקרויה על שם תחנת הרכבת סביולובסקי.

תחנת סביולובסקאיה נפתחה ב-31 בדצמבר 1988, והיא ממוקמת בכיכר סביולובסקוגו ווקזלה.

התחנה מקושרת במעבר עם תחנה בשם זהה  בקו הטבעת הגדול.

## קישורים חיצוניים

## הערות שוליים

סביולובסקאיה
1794 (ספר)

**1794** הוא סיפור בלשי היסטורי שוודי משנת 2019, שנכתב על ידי הסופר ניקלאס נאט או דאג ופורסם על ידי פורום Bokförlaget. הוא פורסם גם כספר שמע עם השחקן מרטין וולסטרום כמספר. 1794 הוא ספר ההמשך ל־**[[1793 (ספר)|1793]]** והחלק השני בטרילוגיית "בלמן נואר", הספר המסכם נקרא **[[1795 (ספר)|1795]]**. העלילה מתרחשת בשנת 1794 ונעה סביב מיקל קרדל החוקר מקרה בו נרצחה אישה בחתונה בסטוקהולם.

בחלק השני של טרילוגיית "בלמן נואר", שוב אנו זוכים לעקוב אחר מיקל קרדל והעולם הסואן והנרקב, שבו מעט נשאר מפאר התהילה של תקופת המלך גוסטב השלישי. הספר תורגם לרוסית בשנת 2020 בהוצאת "ריפול קלאסיק" (Рипол-Классик) והוא מתורגם לאנגלית בשם "1794: The City Between the Bridges" ("העיר שבין הגשרים") ויציאתו לאור מתוכננת ל-6 בינואר 2022.

## עלילה
הספר מלא בזוועות מחרידות שתוארו בקפידה וכמעט מרגישים ריח של זיעה, שתן, צואה ודם. בתי המרזח נפוצים בכל מקום, שכרות נפוצה, זונות זמינות בכל מקום והזהירות חשובה בעודך הולך ברחוב בעיר שבין הגשרים, למקרה שמישהו מהקומות למעלה יחליט לרוקן את כלי הלילה דרך החלון. אם מבכה את בתה, שנהרגה בליל כלולותיה. כשאף אחד אחר לא רוצה לחקור את המוות, היא שואלת את היחיד שנותר, איש בעל זרוע אחת שמתאבל על חברו המת. בבית החולים של דנוויקן, בפאתי סטוקהולם, יושב אציל צעיר ומיוסר מהפשע הנורא שהוא מואשם בו. החלק המקדים בסיפור מתרחש בסן ברתלמי, המושבה השוודית ב, על רקע סחר העבדים שמתרחש ביוזמת ממשלת שוודיה. זהו עולם שבו גברים אפלים מפרשים בצורה קיצונית את רעיונות הנאורות ורעיון הזכות הטבעית לפי שיקול דעתם: אם האדם הוא טבע, אין כוח עליון ששופט ורואה. הדבר נותן לחזקים את הזכות לפעול לפי רצונותיהם, יהיו אשר יהיו ההשלכות של מעשיהם.

שנה חדשה מתקרבת, ובעיר שבין הגשרים, כפי שמכונה סטוקהולם, משטר האפוטרופוסים של רויטרהולם אסר על כל צבע. מי שהונו אינו גדול דיו כדי להעלותם מעל החוק נאלץ להתלבש באפור. העם יכנה את השנה הזו שנת תקופת הברזל. בבית החולים של דנוויקן, בפאתי סטוקהולם, יושב אריק טר רוסור, אציל צעיר ומיוסר מהפשע הנורא שהוא מואשם בו, רצח כלתו בליל כלולותיהם. בחווה שכורה בפנים הארץ, אם מתאבלת על בתה, שנהרגה בליל כלולותיה. כשאף אחד אחר לא רוצה לחקור את המוות, היא מבקשת מהיחיד שנותר, איש בעל זרוע אחת שכבר אין לו בשביל מה לחיות: מיקל קרדל.

## קישורים חיצוניים
* ''1794'' בפורום Bokförlaget
* ביקורת באתר "גטבורג פוסט", מאת מרטין אנגברג 

## הערות שוליים

קטגוריה:ספרי 2019
קטגוריה:ספרות בלשית
קטגוריה:רומנים היסטוריים
לקוף יש בעיה

**לקוף יש בעיה** (באנגלית: **Monkey Puzzle**) הוא ספר ילדים שנכתב על ידי ג'וליה דונלדסון ואויר על ידי אקסל שפלר. הספר יצא לאור באנגלית בשנת 2000 בהוצאת מקמילן ובעברית בשנת 2003, בהוצאת כנרת זמורה-ביתן דביר.

## עלילת הספר
הסיפור עוסק בקוף צעיר שמחפש את אמא שלו. חברו הפרפר מנסה לעזור לו באמצעות שאילת שאלות ומציאת סימנים שיעזרו לו לאתר את אימו. לאחר חיפוש אינטנסיבי ומעקב אחר הסימנים שהפרפר נתן, הצליחו לאתר את אביו של הקופיף. האב לקח אותו לביתו, ושם מצא את אימו. השאלות של הפרפר תרמו לצמצום האפשרויות, אך לא היו מספיק אינדיקטיביות, ולכן החיפוש נמשך זמן רב ונמצאו חיות רבות ומגוונות לפני שהשניים הצליחו לאתר את האם. לדוגמה, הפרפר שאל את הקופיף מה היה גודלה של האם, וזה ענה שהיא יותר גדולה ממנו. התשובה הובילה את השניים למצוא פילה, שהיא אכן יותר גדולה מהקוף, אך בוודאות אינה אימו.

## השפעה תרבותית
"לקוף יש בעיה" זכה לפופולריות רחבה בקרב קוראים צעירים ומבוגרים בזכות קו העלילה המרתק שלו, האיורים המרתקים ושיעורי החיים החשובים. הספר בוחן ביעילות נושאים של זהות, קשרים משפחתיים ואת האתגרים של מציאת דרך בסביבה לא מוכרת.

## המחברת והמאייר
ג'וליה דונלדסון, סופרת בריטית עטורת שבחים, ידועה בכישרון שלה לספר סיפורים וביכולתה ליצור סיפורים קסומים שמהדהדים הן לילדים והן למבוגרים. את הספר היא הקדישה לילדים של בן דודה, טום, בילי, אמה וקייטי. כמו בספרים אחרים שלה, כגון "טרופותי" ו"טרופותי הבת", גם ב"לקוף יש בעיה" היא שיתפה פעולה עם המאייר אקסל שפלר הגרמני.

האיורים המיוחדים של אקסל שפלר מפיחים חיים בדמויות "לקוף יש בעיה", מוסיפים עומק לסיפור, והופכים אותו לחווית קריאה מלאה יותר לקוראים צעירים.

## הערות שוליים

קטגוריה:ספרי ילדים ונוער
קטגוריה:ספרות אנגלית
קטגוריה:ספרי ג'וליה דונלדסון
תחנת ריז'סקאיה (קו קלוז'סקו-ריז'סקאיה)

**תחנת ריז'סקאיה** (ברוסית: **Рижская**) היא תחנת הרכבת התחתית של מוסקבה בקו קלוז'סקו-ריז'סקאיה.

התחנה ממוקמת ברובע משצ'אנסקי, וקרויה על שם תחנת הרכבת ריז'סקי.

תחנת ריז'סקאיה נפתחה ב-1 במאי 1958, ויש לה יציאה המובילה לרחוב פרוספקט מירה.

בעתיד לתחנה יהיה מעבר עם תחנה בשם זהה, שנמצאת בבנייה בקו הטבעת הגדול.

מ-22 באוגוסט 2020, התחנה סגורה לשנה בשל שיפוצים. 

## גלריה

קובץ:Vestibule of Rizhskaya in 2020.jpg|לובי התחנה  


## קישורים חיצוניים

## הערות שוליים

ריז'סקאיה